text: Brand udvikler kraftig røg - beboere evakueret 
  22 juli 2018 kl. 17.36
  OK- Centret Enghaven i Søvind ved Horsens er søndag aften brudt i brand. Alle beboere er evakueret fra botilbuddet. 
  Søndag aften udbrød der brand i OK-Centret Enghaven i Søvind ved Horsens. Branden brød ud i en af centrets fløje kort før kl.19.00, og den udvikler kraftig røg. Du skal derfor søge væk derfra og lukke døre og vinduer.
  - Lige nu er vi i gang med at evakuere beboerne, så der ikke sker personskade, og så er brandvæsenet i gang med slukningsarbejdet, siger Lars Grønlund, vagtchef ved Sydøstjyllands Politi, til TV SYD. 
  OK-Centret Enghaven er et bo- og behandlingstilbud for psykisk syge. 
  Politiet oplyser på Twitter kort før kl.20.30, at alle beboere er evakueret, og at ingen skulle være kommet til skade. Branden er stadig ikke helt under kontrol, og politiet ved endnu ikke, hvordan branden er startet. 
   
  Ifølge Ritzau er i alt 40 beboere og 10 ansatte blevet evakueret. De er sammen blevet genhuset i nærheden, da det ikke er muligt af færdes i bygningerne.
  Status på branden på OK Centret Enghaven, branden er stadig ikke helt under kontrol endnu men man har tilendebragt evakuering på stedet. Der er ikke kendskab til at der skulle være tilskadekomst.
  
  